ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
தில்லியில் டெங்கு நிலவரம் குறித்து மத்திய சுகாதாரத்துறை அமைச்சர் திரு மன்சுக் மாண்டவியா ஆய்வு
தில்லியில் டெங்கு நிலவரம் குறித்து ஆராயவும், கட்டுப்பாட்டு நடவடிக்கையை மேற்கொள்ளவும் தில்லி யூனியன் பிரதேச அரசுடன் உயர்நிலைக் கூட்டத்திற்கு மத்திய சுகாதாரம் மற்றும் குடும்ப நலத்துறை அமைச்சர் திரு மன்சுக் மாண்டவியா தலைமை தாங்கினார்.
ஏழை மக்கள் அதிக பேர் டெங்குவால் பாதிக்கப்படுகின்றனர் எனக் குறிப்பிட்ட மத்திய அமைச்சர், காய்ச்சல் அறிகுறிகளைக் கட்டுப்படுத்த ஆரம்ப சுகாதார நிலையங்கள், உடல் வெப்பநிலையைக் குறைக்கும் மருந்துகளை அளிக்கின்றனர் எனத் தெரிவித்தார். காய்ச்சலுக்கான அடிப்படைக் காரணம் அறியப்படாததால் நோயாளிகள் இறக்க நேரிடுகிறது எனவும் அதனால் டெங்குவை அடையாளம் காண பரிசோதனை மிகவும் முக்கியம் என மத்திய அமைச்சர் குறிப்பிட்டார். டெங்குவுக்கான பரிசோதனையை அதிகரிக்க வேண்டும் என்றும், முறையான சிகிச்சை அளிக்க வேண்டும் என்றும் அதிகாரிகளுக்கு திரு மன்சுக் மாண்டவியா உத்தரவிட்டார்.
இந்த விஷயத்தில் மத்திய, மாநில அரசுகள் ஒருங்கிணைந்து செயல்பட வேண்டும் என அவர் வலியுறுத்தினார். சில மருத்துவ மனைகளில் டெங்கு நோயாளிகள் அதிக அளவில் உள்ளனர். சில மருத்துவமனைகள் காலியாக உள்ளன. இதனால் அனைத்துத் தரப்பினரிடையே வலுவான தகவல் தொடர்பு அவசியம் என அவர் குறிப்பிட்டார். கொரோனா படுக்கை வசதிகளை டெங்கு சிகிச்சைக்கு பயன்படுத்துவதற்கான சாத்தியங்களை ஆராயும்படி தில்லி அதிகாரிகளை அவர் கேட்டுக் கொண்டார்.
மேலும் விவரங்களுக்கு https://pib.gov.in/PressRelease Page.aspx?PRID=1768439
------
(Visitor Counter : 175
சுற்றுச்சூழல் மற்றும் வனத்துறை அமைச்சகம்
நன்செய் நிலங்கள் பற்றிய அனைத்து தகவல்களையும் ஒரே தளத்தில் அறிந்துகொள்ள ஏதுவாக “இந்தியாவின் நன்செய் நிலங்கள்” என்ற இணையதளத்தை திரு பூபேந்தர் யாதவ் தொடங்கிவைத்தார்
மத்திய சுற்றுச்சூழல், வனம் மற்றும் பருவநிலை மாற்றத்துறை சார்பில், சுதந்திர தின அமிர்த விழாவின் ஒரு பகுதியாக காந்திஜெயந்தியை முன்னிட்டு நடைபெற்ற நிகழ்ச்சியில், இந்தியாவின் நன்செய் நிலங்கள் இணையதளம் என்ற புதிய இணையதளத்தை, இத்துறைக்கான மத்திய அமைச்சர் திரு பூபேந்தர் யாதவ் தொடங்கிவைத்தார்.
நன்செய் நிலங்கள் பற்றிய அனைத்து தகவல்களையும் ஒரே தளத்தில் அறிந்துகொள்ள இந்த இணையதளத்தில் வகை செய்யப்பட்டுள்ளது.
இந்த இணையதளத்தில் தங்களது நிலம் பற்றிய தகவல்களை இடம்பெற செய்ய விரும்புவோர் அதனை பதிவேற்றம் செய்யவும் வாய்ப்பளிக்கப்பட்டுள்ளது. இதில் பதிவுசெய்யப்பட்ட தகவல்களின் அடிப்படையில் மாநில மற்றும் யூனியன் பிரதேச அரசுகள், தங்களால் செயல்படுத்தப்படும் பல்வேறு திட்டங்களில் பங்கேற்க விரும்புபவர்களை தொடர்புகொள்ள முடியும்.
புதிய மற்றும் புதுப்பிக்கத்தக்க எரிசக்தி அமைச்சகம்
புதிய மற்றும் புதுப்பிக்கத்தக்க எரிசக்தி அமைச்சகம் பிரதமரின் - விவசாய ஆற்றல் பாதுகாப்பு மற்றும் மேம்பாட்டுப் பிரச்சாரத் திட்டத்தின் கீழ் பதிவு செய்வதற்கான மோசடி வலைத்தளங்களுக்கு எதிராக ஆலோசனை வெளியிடுகிறது.
புதிய மற்றும் புதுப்பிக்கத்தக்க எரிசக்தி அமைச்சகம்  சமீபத்தில் பிரதமரின் - விவசாய ஆற்றல் பாதுகாப்பு மற்றும் மேம்பாட்டுப் பிரச்சாரத்  திட்டத்திற்கான பதிவு இணையதளமாக சில புதிய வலைதளங்கள் உருவாக்கப்பட்டுள்ளதைக் கவனித்தன. இத்தகைய வலைதளங்கள் பொது மக்களை ஏமாற்றுவதோடு போலிப் பதிவு செய்யும் இணைய தளம் மூலம் கைப்பற்றப்பட்ட தகவல்களை தவறாகப் பயன்படுத்துவது தெரிய வந்தது. பொது மக்களுக்கு எந்த இழப்பும் ஏற்படாமல் இருக்க, MNRE 18.03.2019 அன்று ஒரு ஆலோசனையை வெளியிட்டது, பயனாளிகள் மற்றும் பொதுமக்கள் எந்தவொரு பதிவுக் கட்டணத்தையும் டெபாசிட் செய்வதைத் தவிர்ப்பதுடன் அத்தகைய வலைதளங்களில் தங்கள் தகவல்களைத் தர வேண்டாம் என்று அறிவுறுத்துகிறது. மோசடி வலைத்தளங்களின் இந்த புதிய வழக்குகள் மீண்டும் கவனிக்கப்பட்டுள்ளன.
எனவே அனைத்து பயனாளிகளும் பொது மக்களும் இந்த வலைத்தளங்களில் பணம் செலுத்துவதையும் தகவல்கள் தருவதையும் தவிர்க்குமாறு புதிய மற்றும் புதிப்பிக்கத்தக்க எரிசக்தி அமைச்சகம் அறிவுறுத்தியுள்ளது. மேலும் மோசடி வலைதளம் பற்றிய தகவல் தெரிய வந்தாலோ, கவனித்தாலோ, அதைப் பற்றி புகாரளிக்கலாம் என்றும் அமைச்சகம் கூறியுள்ளது.
இந்த ஏஜென்சிகளின் பட்டியல், அமலாக்க வழிகாட்டுதல்கள் மற்றும் PM-KUSUM திட்டம் பற்றிய பிற விவரங்கள் அமைச்சகத்தின் அதிகாரப்பூர்வ இணைய தளத்தில் கிடைக்கின்றன: www.mnre.gov.in. பொது மக்களிடையே ஆர்வமுள்ளவர்கள் MNRE வலைத்தளத்தைப் பார்வையிடலாம் அல்லது 1800-180-3333 என்ற உதவித் தொலைபேசி எண்ணில் அழைக்கலாம்.
விவசாயத்துறை அமைச்சகம்
வேளாண் சட்டங்கள்: உச்சநீதிமன்றம் நியமித்த குழுவின் முதல் கூட்டம்
வேளாண் சட்டங்கள் தொடர்பாக சம்பந்தப்பட்டவர்களுடன் கலந்துரையாடுவதற்காக 12.1.2021 தேதியிட்ட ஆணையில் உச்சநீதிமன்றம் நியமித்திருந்த குழுவின் முதல் கூட்டம் இன்று  நடைபெற்றது. வேளாண் விலை குழுவின் முன்னாள் தலைவர் டாக்டர் அசோக் குலாடி, ஷெட்காரி சங்காதனா அமைப்பின் தலைவர் திரு அனில் கன்வாத், சர்வதேச உணவுக் கொள்கை ஆராய்ச்சி நிறுவனத்தின் முன்னால் தெற்காசிய இயக்குநர் டாக்டர் பிரமோத் ஜோஷி ஆகியோர் இந்தக் கூட்டத்தில் கலந்து கொண்டு விவசாயிகள், விவசாயிகளின் வாரியங்கள், சங்கங்கள், இதர பங்குதாரர்களுடன் இரண்டு மாத காலத்திற்கு கலந்தாலோசித்த பிறகு அளிக்கவுள்ள பரிந்துரைகளைத் தயாரிப்பது தொடர்பாக மேற்கொள்ள வேண்டிய நடவடிக்கைகள் குறித்து விவாதித்தனர்.
செய்தியாளர்களிடம் பேசிய திரு அனில் கன்வாத், உச்சநீதிமன்றத்தின் ஆணையின்படி வேளாண் சட்டங்களுக்கு ஆதரவாகவும், எதிராகவும் செயல்படும் விவசாயிகள், விவசாயிகளின் அமைப்புகளுடன் இந்தக் குழு ஆலோசனை நடத்தும் என்று கூறினார். மாநில அரசுகள், மாநில விற்பனை வாரியங்கள், விவசாய உற்பத்தி நிறுவனங்கள், கூட்டுறவு நிறுவனங்கள் போன்ற பங்குதாரர்களுடனும் இந்தக் குழு ஆலோசிக்கும். வேளாண் சட்டங்கள் குறித்து தங்களது கருத்துக்களைத் தெரிவிக்குமாறு விவசாயிகளின் சங்கங்களுக்கு விரைவில் அழைப்பு விடுக்கப்படும். விரைவில் அறிவிக்கப்படவுள்ள தளத்தில் விவசாயிகள் தனிநபர்களாகவும் தங்களது கருத்தைத் தெரிவிக்கலாம்.
சம்பந்தப்பட்ட அனைவரின் கருத்துக்களை அறிந்து, அதன் வாயிலாகத்தான் இந்திய விவசாயிகளின் நலன் பாதிக்காத வகையில் பரிந்துரைகள் வழங்க முடியும் என்பதில் இந்தக் குழு கவனமாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1690020
உள்துறை அமைச்சகம்
புதுதில்லியில் கோவிட்-19 நிலவரம் குறித்து, மத்திய உள்துறை அமைச்சர் தலைமையில் ஆய்வுக்கூட்டம்
புதுதில்லியில் கோவிட்-19 பரவலைக் கட்டுப்படுத்தவும், தலைநகரைப் பாதுகாப்பாக வைக்கவும் மோடி அரசு உறுதியுடன் உள்ளதாக மத்திய உள்துறை அமைச்சர் திரு.அமித்ஷா கூறியுள்ளார். பாதிப்பிலிருந்து டெல்லி மக்களின் பாதுகாப்பை உறுதி செய்ய முதல்வர் திரு.அரவிந்த் கெஜ்ரிவால் மற்றும் மூத்த அதிகாரிகள் கலந்துகொண்ட கூட்டத்தில் பல முக்கிய முடிவுகள் எடுக்கப்பட்டன.
புதுதில்லி மருத்துவமனைகளில், கொரோனா நோயாளிகளுக்கான படுக்கைகளுக்குப் பற்றாக்குறை நிலவுவதை முன்னிட்டு, மாற்றியமைக்கப்பட்ட 500 ரயில் பெட்டிகளை டெல்லி அரசுக்கு உடனடியாக வழங்க மத்தியஅரசு முடிவு செய்துள்ளதாக திரு.அமித்ஷா தெரிவித்தார். இதன் மூலம் 8,000 படுக்கைகள் டெல்லியில் கூடுதலாக கிடைக்கும். இந்த ரயில் பெட்டிகளில் கோவிட்-19 நோயாளிகளுக்கு சிகிச்சை அளிப்பதற்கான அனைத்து வசதிகளும் இருக்கும்.
தொடர்பு இணைப்பை மேம்படுத்த, தலைநகரின் கட்டுப்பாட்டுப் பகுதியில் வீட்டுக்கு வீடு சுகாதாரக் கணக்கெடுப்பு நடத்தப்படும் எனவும், இதன் அறிக்கை ஒரு வாரத்துக்குள் கிடைக்கும் என மத்திய உள்தறை அமைச்சர் தெரிவித்தார். தீவிரக் கண்காணிப்புக்கு, குடியிருப்புவாசிகள் அனைவரும், ஆரோக்யசேது செயலியை தங்கள் கைபேசிகளில் பதிவிறக்கம் செய்யும்படி கேட்டுக் கொள்ளப்படுவர்.
புதுதில்லியில் கொரோனா வைரசைக் கட்டுப்படுத்த கோவிட்-19 பரிசோதனை அடுத்த 2 வாரங்களில் இரட்டிப்பு ஆக்கப்படும் எனவும், அடுத்த 6 நாட்களில் மும்மடங்கு ஆக்கப்படும் என உள்துறை அமைச்சர் தெரிவித்தார். அதோடு, கட்டுப்பாட்டு மண்டலங்களில், ஒவ்வொரு வாக்குச்சாவடியிலும், பரிசோதனை மையம் அமைக்கப்படும்.
புதுடெல்லியில் உள்ள மருத்துவமனைகள் மற்றும் சிறு மருத்துவமனைகளில், கொரோனா வைரஸ் தொடர்பான வழிகாட்டுதல்கள் மற்றும் தகவல்களைத் தீவிரமாகப் பரப்ப, எய்ம்ஸ் மூத்த மருத்துவர்கள் அடங்கிய குழுவை அமைக்க மோடி அரசு முடிவு செய்துள்ளது. அப்போது தான் கொரோனாவுக்கு எதிரான போராட்டத்தில் சிறந்த வழிமுறைகளை கீழ்மட்ட அளவில் தெரிவிக்க முடியும். இதற்காக போன் மூலம் வழிகாட்டுதல்கள் வழங்க ஒரு உதவி எண் நாளை ஏற்படுத்தப்பட்டு வெளியிடப்படும்.
இன்றைய கூட்டத்தில் இன்னும் பல முடிவுகளும் எடுக்கப்பட்டன. மத்திய சுகாதாரத்துறை, டெல்லி அரசு, எய்ம்ஸ் மற்றும் 3 டெல்லி மாநகராட்சி டாக்டர்கள் அடங்கிய கூட்டுக்குழு, புதுதில்லியில் உள்ள கொரோனா மருத்துவமனைகளில் மருத்துவக் கட்டமைப்புகளையும், தயார் நிலையையும் ஆய்வு செய்து அறிக்கை சமர்ப்பிப்பர்.
இந்தக் கூட்டத்தில் மத்திய சுகாதாரத்தறை அமைச்சர் டாக்டர்.ஹர்ஸ்வர்தன், டெல்லி துணை நிலை ஆளுநர் திரு. அனில் பைஜால், மற்றும் முதல்வர் திரு.அரவிந்த் கெஜ்ரிவால் மற்றும் எய்ம்ஸ் இயக்குநர் மற்றும் மூத்த அதிகாரிகள் கலந்து கொண்டனர்.
குடியரசுத் தலைவர் செயலகம்
சிம்லாவில் குடியரசு தலைவருக்கு மக்கள் வரவேற்பு
சிம்லாவில் இன்று  இமாச்சல பிரதேச மாநில அரசு தமக்கு அளித்த மக்கள் வரவேற்பு நிகழ்ச்சியில் கலந்து கொண்டு குடியரசுத் தலைவர் திரு. ராம் நாத் கோவிந்த் உரையாற்றினார்.
நிகழ்ச்சியில் பேசிய குடியரசுத் தலைவர் இமாச்சல பிரதேசம் நமது நாட்டின் கலாச்சாரம், சுற்றுலா மற்றும் ஆன்மிக பாரம்பரியத்திற்கான முக்கிய மையமாக திகழ்கிறது என பாராட்டினார். மாநிலத்தில் சுற்றுலாவுக்கான வாய்ப்புகளை விரிவுபடுத்தும் வகையில் ‘நய் ரேஹென், நய் மன்சிலன்’ திட்டத்தை மாநில அரசு தொடங்கியிருப்பதை அறிந்து அவர் மகிழ்ச்சி தெரிவித்தார். சுற்றுலாவை மேம்படுத்துவதற்காக ‘ஸ்வதேஷ் தர்ஷன்’ திட்டம் உள்ளிட்ட பல்வேறு நடவடிக்கைகள் மேற்கொள்ளப்படுவதாகவும் அவர் குறிப்பிட்டார்.
வணிகம் மற்றும் தொழில்துறை அமைச்சகம்
மாம்பழங்களின் ஏற்றுமதியை ஊக்குவிக்கும் திட்டம்: வட இந்திய வகைகள் துபாயில் காட்சிப்படுத்தல்
கொவிட்- 19 பெருந்தொற்றால் ஏற்பட்ட சவால்களுக்கு இடையேயும் வடக்கு மற்றும் கிழக்கு பகுதிகளிலிருந்து இந்தப் பருவகாலத்தில் மாம்பழத்தின் ஏற்றுமதியை இந்தியா ஊக்குவித்து வருகிறது.
இந்த முன்முயற்சியின் ஒரு பகுதியாக, வேளாண் மற்றும் பதப்படுத்தப்பட்ட உணவு ஏற்றுமதி வளர்ச்சி ஆணையமான அபெடா, இந்திய தூதரகம் மற்றும் இறக்குமதியாளரான லூலூ குழுமத்துடன் இணைந்து வடகிழக்கு இந்தியாவைச் சேர்ந்த மாம்பழ வகைகளை ஊக்குவிக்கும் நிகழ்ச்சியை துபாயில் இன்று நடத்தியது.
உத்தரப் பிரதேச மண்டி வாரியத்துடன் ஒருங்கிணைந்து பெறப்பட்ட சௌசா மற்றும் லாங்க்ரா வகை மாம்பழங்கள் ஐக்கிய அரபு அமீரகத்தில் காட்சிப்படுத்தப்பட்டுள்ளன.
இந்தியாவின் கிழக்குப் பகுதியில் இருந்து மத்திய கிழக்கு நாடுகளுக்கு மாம்பழங்களின் ஏற்றுமதியை ஊக்குவிக்கும் முயற்சியாக புவியியல் குறியீட்டு அங்கீகாரம் பெற்றுள்ள ஃபாசில் ரக மாம்பழம் அண்மையில் பஹ்ரைனுக்கு ஏற்றுமதி செய்யப்பட்டது. அபெடாவில் பதிவு செய்துள்ள கொல்கத்தாவைச் சேர்ந்த டிஎம் என்டர்பிரைசஸ் நிறுவனம், பஹ்ரைன் நாட்டின் அல்ஜசீரா குழுமத்திற்கு இந்த மாம்பழங்களை ஏற்றுமதி செய்தது.
அபெடா சார்பாக சமீபத்தில் டோஹா, கத்தார் நாடுகளில் நடைபெற்ற நிகழ்ச்சியில் ஒன்பது வகையான மாம்பழங்கள் காட்சிப்படுத்தப்பட்டன.
ஜெர்மனி நாட்டின் பெர்லின் நகரத்தில் மாம்பழ திருவிழாவிற்கும் அபெடா ஏற்பாடு செய்திருந்தது.
தென் கொரியாவிற்கு மாம்பழங்களின் ஏற்றுமதியை அதிகரிப்பதற்காக சியோலில் உள்ள இந்திய தூதரகம் மற்றும் இந்திய வர்த்தக சங்கத்துடன் இணைந்து முன்னதாக கொரியாவில் காணொலி வாயிலான நுகர்வோர்- விற்பனையாளர் கூட்டத்தை அபெடா நடத்தியது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735899
பிரதமர் அலுவலகம்
ஸ்ரீ ஸ்ரீ ஹரிசந்த் தாக்கூர் அவர்களின் பிறந்தநாளில் பிரதமர் மரியாதை
ஸ்ரீ ஸ்ரீ ஹரிசந்த் தாக்கூர் அவர்களின் பிறந்தநாளையொட்டி பிரதமர் திரு.நரேந்திர மோடி அவருக்கு மரியாதை செலுத்தினார்.
இது குறித்து பிரதமர் வெளியிட்டுள்ள ட்விட்டர் பதிவில் தெரிவித்திருப்பதாவது;
“ஸ்ரீ ஸ்ரீ ஹரிசந்த் தாக்கூர் அவர்களின் பிறந்தநாளில் அவருக்கு மரியாதை செலுத்துகிறேன். சமூகத்திலிருந்து ஏற்றத்தாழ்வுகளை அறவே நீக்குவதில் முக்கியப் பங்காற்றியதுடன், சமூகத்தினரிடையே மத நல்லிணக்கத்தையும் விதைத்த ஸ்ரீ ஸ்ரீ ஹரிசந்த் தாக்கூரின் சேவை பாராட்டதலுக்குரியது. சமூக நீதியை நிலைநாட்டியதுடன், மக்களிடையே கல்வியை புகுத்துவதற்கும் தொடர்ந்து பணியாற்றியவர் ஆவார். அவரது கொள்கைகளை நிறைவேற்ற தொடர்ந்து பாடுபடுவோம்”.
-நரேந்திர மோடி  மார்ச் 19, 2023
பிரதமர் அலுவலகம்
ஜப்பான் பாதுகாப்பு அமைச்சர் பிரதமரை சந்தித்தார்
ஜப்பான் பாதுகாப்பு அமைச்சர் திரு. இட்சுனோரி ஒனோடேரா இன்று  பிரதமர் திரு. நரேந்திர மோடியை சந்தித்தார்.
சந்திப்பின் போது, பிரதமர் திரு. மோடி தாம் பிரதமராக பதவியேற்பதற்கு முன்பிருந்தே ஜப்பான் உடனான தனது நீண்ட தொடர்புகளை நினைவுகூர்ந்தார். சமீப ஆண்டுகளாக இந்தியாவுக்கும் – ஜப்பானுக்கும் இடையே உள்ள சிறப்பு பாதுகாப்பு முக்கியத்துவம் வாய்ந்த உலகளாவிய கூட்டாண்மை விரிவுபடுத்தப்பட்டு ஆழப்படுத்தப்பட்டிருப்பது குறித்து மகிழ்ச்சி தெரிவித்தார்.
இந்தியாவுக்கும் – ஜப்பானுக்கும் இடையேயான உறவுகளில் பாதுகாப்பு ஒத்துழைப்பு முக்கிய தூணாக உள்ளது என்று பிரதமர் திரு. மோடி கூறினார். இருநாடுகளுக்கும் இடையே பல்வேறு பாதுகாப்பு பேச்சு வார்த்தை அமைப்புகள் வலுப்படுத்தப்படுவதை வரவேற்ற பிரதமர் இந்தியாவுக்கும் – ஜப்பானுக்கும் இடையேயான ஆயுதப்படைகளின் மேம்பட்ட இணைப்புகள் குறித்தும் மகிழ்ச்சித் தெரிவித்தார். இருநாடுகளுக்கும் இடையேயான பாதுகாப்பு தொழில்நுட்ப ஒத்துழைப்பு வளர்ச்சிக்கு பிரதமர் பாராட்டுத் தெரிவித்தார்.
சென்ற ஆண்டு ஜப்பான் பிரதமர் திரு. ஷின்சோ அபே, இந்தியாவில் வெற்றிகரமாக மேற்கொண்ட பயணத்தை மிகவும் அன்புடன் நினைவுகூர்ந்த பிரதமர் திரு. மோடி இந்த ஆண்டின் பிற்பகுதியில் ஜப்பானில் பயணம் மேற்கொள்வதை ஆவலுடன் எதிர்நோக்கியிருப்பதாக தெரிவித்தார்.
///////////////////
(Visitor Counter : 96
பிரதமர் அலுவலகம்
ஒனகே ஒபவ்வாவின் பிறந்த நாளில் பிரதமர் அவருக்கு புகழஞ்சலி
கன்னடப் போராளியான ஒனகே ஒபவ்வாவின் பிறந்த நாள் சிறப்பு நிகழ்வை முன்னிட்டு பிரதமர் திரு நரேந்திர மோடி அவருக்கு சிரம் தாழ்ந்த வணக்கத்தைத் தெரிவித்தார். ஒனகே ஒபவ்வா ‘நமது பெண் சக்தி’யின் அடையாளமாக நம்மை ஊக்குவிக்கிறார்’ என்று திரு மோடி கூறினார்.
சுட்டுரை வாயிலாக பிரதமர் வெளியிட்டுள்ள செய்தியில் கூறியுள்ளதாவது:
“துணிச்சலான ஒனகே ஒபவ்வாவின் பிறந்த நாள் சிறப்பு நிகழ்வை முன்னிட்டு அவரை சிரம் தாழ்த்தி வணங்குகிறேன். தம் மக்களையும், கலாச்சாரத்தையும் காக்க அவர் துணிச்சலுடன் போராடியதை யாராலும் மறக்க முடியாது. நமது பெண் சக்தியின் அடையாளமாக அவர் நம்மை ஊக்குவிக்கிறார்.”
மின்னணு மற்றும் தகவல் தொழில்நுட்பம்
டிஜிட்டல் அறிவை ஊக்குவித்தல்
கடந்த 7 ஆண்டுகளாக, இந்தியா, அதன் குடிமக்களின் நலனுக்காக தொழில்நுட்பங்களைப் பயன்படுத்துவதிலும், வாழ்க்கையை மாற்றியமைப்பதிலும் ஒரு முக்கிய நாடாக மாறியுள்ளது. இதனைக் கருத்தில்கொண்டு, நாடு முழுவதும், குறிப்பாக கிராமப்புறங்களில் உள்ள குடிமக்களுக்கு டிஜிட்டல் அறிவை வழங்குவதில் அரசு கவனம் செலுத்துகிறது.
இதன்படி, மக்களுக்கு டிஜிட்டல் அறிவை வழங்குவதற்காக 2014 முதல் 2016 வரையிலான ஆண்டுகளில், ஊரகப் பகுதிகள் உட்பட நாடு முழுவதும் 52.50 லட்சம் நபர்களை  இலக்காகக் கொண்டு “தேசிய டிஜிட்டல் அறிவு இயக்கம்” மற்றும் “டிஜிட்டல் அறிவு திட்டம் ” ஆகிய இரண்டு திட்டங்களை மத்திய அரசு செயல்படுத்தியது. இந்த இரண்டு திட்டங்களின் கீழ், மொத்தம் 53.67 லட்சம் பயனாளிகள் பயிற்சி பெற்றனர், அவர்களில் 42% விண்ணப்பதாரர்கள் ஊரகப் பகுதிகளைச் சேர்ந்தவர்கள். இரண்டு திட்டங்களும் இப்போது மூடப்பட்டுள்ளன.
2017 ஆம் ஆண்டில், நாடு முழுவதும் உள்ள 6 கோடி கிராமப்புற குடும்பங்களை  உள்ளடக்கும் இலக்குடன், கிராமப்புற இந்தியாவில் டிஜிட்டல் அறிவை ஏற்படுத்துவதற்காக ''பிரதமரின் ஊரக டிஜிட்டல் அறிவுத் திட்டம் '' என்ற திட்டத்திற்கு அரசு ஒப்புதல் அளித்தது. இதுவரை, 6.62 கோடிக்கும் அதிகமான விண்ணப்பதாரர்கள் பதிவு செய்யப்பட்டு, 5.68 கோடி பேர் பயிற்சி பெற்றுள்ளனர், இவர்களில் 4.22 கோடி விண்ணப்பதாரர்கள் நாடு முழுவதும் இந்தத் திட்டத்தின் கீழ் முறையாக சான்றிதழ் பெற்றுள்ளனர்.
மாநிலங்களவையில் இன்று கேள்வி ஒன்றுக்கு எழுத்துபூர்வமாக அளித்த பதிலில் மின்னணு மற்றும் தகவல் தொழில்நுட்பத் துறை இணையமைச்சர் திரு ராஜீவ் சந்திரசேகர் இந்தத் தகவலைத் தெரிவித்தார்.
பிரதமர் அலுவலகம்
பளுதூக்குதலில் ஆடவர் 94 கிலோகிராம் எடைப் பிரிவில் வெண்கலப் பதக்கம் வென்ற விகாஸ் தாகூருக்குப் பிரதமர் பாராட்டு
காமன்வெல்த் விளையாட்டுப் போட்டிகளில் வெண்கலப் பதக்கம் வென்ற பளுதூக்கும் வீர்ர் விகாஸ் தாகூருக்குப் பிரதமர் திரு. நரேந்திர மோடி பாராட்டு தெரிவித்துள்ளார்.
“நமது நாட்டின் பளுதூக்கும் வீர்ர்கள் அதிகப் புகழ் பெற்றிருப்பதற்கு நன்றி. ஆடவர் 94 கிலோகிராம் எடைப்பிரிவில் வெண்கலப் பதக்கம் வென்ற விகாஸ் தாகூருக்கு வாழ்த்துக்கள். அனைத்து இந்தியர்களின் முகங்களிலும் நீங்கள் மகிழ்ச்சியைக் கொண்டுவந்திருக்கிறீர்கள்” என்று பிரதமர் கூறியுள்ளார்.
(Visitor Counter : 84
தொலைதொடர்பு மற்றும் தகவல் தொழில்நுட்ப அமைச்சகம்
அலைக்கற்றை ஏலத்திற்கான விண்ணப்பங்கள் : தொலைத் தொடர்புத் துறை வரவேற்பு
700 மெகா ஹெர்ட்ஸ், 800 மெகா ஹெர்ட்ஸ், 900 மெகா ஹெர்ட்ஸ், 1800 மெகா ஹெர்ட்ஸ், 2100 மெகா ஹெர்ட்ஸ், 2300 மெகா ஹெர்ட்ஸ், 2500 மெகா ஹெர்ட்ஸ் அலைக்கற்றை ஏலத்திற்கான விண்ணப்பங்களை தொலைத் தொடர்பு துறை இன்று வரவேற்றுள்ளது.ஏலம் விடப்பட்ட அலைக்கற்றை 20 வருடங்களுக்கு செல்லுபடியாகும்.ஏலத்தில் வெற்றி பெற்றவர்கள் தவணை முறையில் கட்டணத்தை செலுத்தலாம்.ஒரே சமயத்தில் நடத்தப்படும் பல சுற்று ஏறுவரிசை மின்-ஏல முறை பின்பற்றப்படும்.ஒதுக்கீட்டு விலை, தகுதி பெறுவதற்கான நிபந்தனைகள், வைப்புத் தொகை மற்றும் ஏல விதிகளை விண்ணப்பங்களை வரவேற்கும் அறிவிக்கையில் காணலாம்.ஏலத்தில் பங்கு பெற, விண்ணப்பங்களை சமர்ப்பிப்பதற்கான கடைசித் தேதி 2021 பிப்ரவரி 5 ஆகும்.2021 மார்ச் 1 அன்று தொடங்கவிருக்கும் ஏலம் ஆன்லைன் மூலம் நடத்தப்படும்.
மேலும் விவரங்களுக்கு: https://pib.gov.in/PressReleasePage.aspx?PRID=1686571
-----
(Visitor Counter : 196
மத்திய அமைச்சரவை
மாலுமிகள் சான்றிதழ்களை அங்கீகரிப்பது குறித்த இந்தியா-ஸ்வீடன் இடையிலான ஒப்பந்தத்திற்கு மத்திய அமைச்சரவை பின்னேற்பு ஒப்புதல்
பயிற்சி, சான்றளிப்பு மற்றும் கண்காணிப்புத் தரங்கள் பற்றிய 1978-ஆம் ஆண்டு, சர்வதேச ஒப்பந்தத்தின்படி, மாலுமிகள் சான்றிதழ்களை அங்கீகரிப்பது குறித்த இந்தியா-ஸ்வீடன் இடையிலான ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் வழங்கியது.
இருநாட்டு அரசுகளும் வழங்கிய மாலுமிகளுக்கான மருத்துவத் தகுதி சான்றிதழ் மற்றும் கடல்பயணக் கல்வி மற்றும் பயிற்சி, திறன் சான்றிதழ்கள், ஆவண அத்தாட்சிகள் ஆகியவற்றை அங்கீகரிக்க இந்த ஒப்பந்தம் வகை செய்கிறது. மாலுமிகளின் பயிற்சிச் சான்றளிப்பு மற்றும் மேலாண்மை ஆகியவை பற்றிய இருநாடுகளுக்கு இடையிலான ஒத்துழைப்பு குறித்த பயிற்சி, சான்றளிப்பு மற்றும் கண்காணிப்பு தரங்களுக்கான 1978-ஆம் ஆண்டு, சர்வதேச ஒப்பந்தத்தின் 1/10-வது விதிமுறைகளின்படி, இத்தகைய அங்கீகாரம் அவசியமாகிறது.
இந்த ஒப்பந்தத்தால் இருநாடுகளும் பயனடையும். கப்பல்களைக் கொண்டுள்ள நாடு என்ற வகையில், ஸ்வீடனும், மாலுமிகளை வழங்கும் நாடு என்ற முறையில் இந்தியாவும் இந்த ஒப்பந்தத்தால் பயனடையும்.
இளைஞர் நலன் மற்றும் விளையாட்டு அமைச்சகம்
விளையாட்டு அமைச்சகம் முதல் முறையாக மிஷன் ஒலிம்பிக் செல்  கூட்டத்தை தில்லிக்கு வெளியே நடத்தியுள்ளது
இளைஞர் நலன் மற்றும் விளையாட்டு அமைச்சகம் ஜனவரி 19, 20 ஆகிய தேதிகளில் மிஷன் ஒலிம்பிக் செல்  கூட்டத்தை முதல் முறையாக தில்லிக்கு வெளியே, ஒடிசாவின் புவனேஸ்வரில், உலகக் கோப்பை ஹாக்கிப் போட்டிக்கு இடையே நடத்தியது.
இந்திய ஒலிம்பிக் இலக்கின் முக்கிய அம்சங்கள், ஒலிம்பிக் பதக்க இலக்குத் திட்டம் உள்ளிட்டவை தொடர்பாக விவாதிக்க எம்ஓசி உறுப்பினர்கள் இரண்டு வார இடைவெளியில் பங்கேற்கும் கூட்டம் தொடர்ந்து நடைபெறுகிறது. இந்த முறை இது ஒடிசாவின் புவனேஸ்வரில் நடைபெற்றது. அங்கு இந்த உறுப்பினர்கள் வேல்ஸ் அணிக்கு எதிராக இந்திய ஆடவர் ஹாக்கி அணி பங்கேற்ற போட்டியையும் நேரில் கண்டனர்.
எம்ஓசி குழுவில் இடம்பெற்றுள்ள முன்னாள் நீளம் தாண்டுதல் வீராங்கனை அஞ்சு பாபி ஜார்ஜ், இதன் மூலம் உலகக் கோப்பை ஹாக்கி போட்டியைப் பார்க்க சிறந்த வாய்ப்பு கிடைத்ததாக கூறினார். ஒரு போட்டியின் போது அவர்கள் சிறப்பாகச் செயல்படுவதைப் பார்க்க எங்களுக்கு நல்ல வாய்ப்பு கிடைத்தது என்றும் இதன் மூலம் வீரர்களை சரியாக மதிப்பிட முடியும் என்றும் அவர் தெரிவித்தார். ஹாக்கி மட்டுமல்லாமல், வாய்ப்புக் கிடைக்கும்போது மற்ற விளையாட்டுப் போட்டிகளையும் நேரில் பார்க்க விரும்புவதாக அவர் கூறினார்.
இந்திய ஆடவர் மற்றும் மகளிர் ஹாக்கி அணிகள் மட்டுமே மத்திய விளையாட்டு அமைச்சகத்தின் ஒலிம்பிக் பதக்க இலக்குத் திட்டத்தின் கீழ் நிதியுதவி பெறும் அணிகளாக உள்ளன. விளையாட்டு மேம்பாட்டு ஆணையத்தின் ஆண்டு பயிற்சி திட்டத்தில் இந்த அணிகள் ரூ. 24 கோடியைப் பெறுகின்றன.
வீரர்களுக்கு, குறிப்பாக ஹாக்கி அணிக்கு ஒலிம்பிக் பதக்க இலக்கு திட்டத்தின் முக்கியத்துவம் குறித்துப் பேசிய இந்திய ஹாக்கி அணியின் முன்னாள் கேப்டன் வீரேன் ரஸ்குவின்ஹா, "கடந்த சில ஆண்டுகளாக அனைத்து இந்திய விளையாட்டு வீரர்களுக்கும் ஹாக்கி அணிகளுக்கும் மிஷன் ஒலிம்பிக் செல்  மற்றும் ஒலிம்பிக் பதக்க இலக்குத் திட்டம்  அதிக ஆதரவை அளித்து வருகின்றன. குறிப்பாக ஆடவர் ஹாக்கி அணி 41 ஆண்டுகளுக்குப் பிறகு ஒலிம்பிக்கில் பதக்கம் வென்றது. பின்னர், அடுத்த ஒலிம்பிக்கில் பங்கேற்பதற்கு முன்பு இப்போது உலகக் கோப்பையில் விளையாடுகிறது. எனவே நாங்கள் அவர்களுக்கு தொடர்ந்து ஆதரவளிக்கிறோம்." என்றார்.
பொதுவாக, நாடு முழுவதிலும் உள்ள எம்ஓசி உறுப்பினர்கள், டாப்ஸ் தொடர்பான அம்சங்கள் பற்றி விவாதிக்கும் கூட்டம் ஒவ்வொரு முறையும் தில்லியில் நடைபெற்று வந்தது. கொவிட் பரவலைத் தொடர்ந்து காணொலி வாயிலாக கூட்டங்கள் நடைபெற்றன. ஊரடங்கு காலத்திற்குப் பிறகு, காணொலி மற்றும் நேரடி என இரு முறைகளிலும் கூட்டங்கள் நடைபெறுகின்றன. மாதத்தில் ஒரு கூட்டம் காணொலி வாயிலாகவும் மற்றொரு கூட்டம் நேரடியாகவும் நடைபெறுகிறது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நிர்வாகம் குறித்த துறைசார்ந்த நிபுணர்களுடன் நாளை நடைபெறும் டிஏஆர்பிஜி -யின் தொலைநோக்கு இந்தியா @2047 கூட்டத்திற்கு மத்திய அமைச்சர் டாக்டர் ஜிதேந்திர சிங் தலைமைதாங்கவிருக்கிறார்
காலவரம்புகளுடனும் சிறப்பு அம்சங்களுடனும் இந்த சகாப்தத்திற்கான நீண்டகால இலக்குகளையும் தொடர்ச்சியான விளைவுகளையும் அடையாளம் காண்பதற்கு தொலைநோக்கு இந்தியா @2047க்கான ஆவணத்தை உருவாக்க மத்திய அரசின் அனைத்து அமைச்சகங்களுக்கும் துறைகளுக்கும் பிரதமர் உத்தரவிட்டுள்ளார். நிர்வாகம் குறித்த தொலைநோக்கு இந்தியா @2047 என்பதை அடைவதற்குத் தேவையான கட்டமைப்பு மற்றும் நிறுவன சீர்திருத்தங்கள் பற்றி ஆலோசனை தெரிவிக்க துறைசார்ந்த நிபுணர்கள், கல்வியாளர்கள், அறிவுச்சமூகத்தினரின் கூட்டத்தை 2022, ஜனவரி 15 அன்று டிஏஆர்பிஜி நடத்தவுள்ளது. நிர்வாகப் பிரச்சனைகள் குறித்து துறைசார்ந்த நிபுணர்களின் இந்த முதலாவது கூட்டத்திற்குப் பிரதமர் அலுவலகம், ஊழியர் நலன், மக்கள் குறைதீர்ப்பு, ஓய்வூதியங்கள் துறை இணை அமைச்சர் டாக்டர் ஜிதேந்திர சிங் தலைமைதாங்குவார்.
மத்திய செயலகத்தில் முடிவு எடுப்பதில் திறனை மேம்படுத்துதல், நிலுவையை குறைத்தல், அமைச்சகங்கள், துறைகளின் பணிகளை சீரமைத்தல், நெறிமுறைகள், பொதுச்சேவையில் வெளிப்படைத்தன்மை மற்றும் பொறுப்புத்தன்மை, பயனுள்ள நிர்வாக முகமைகளை உருவாக்குதல், அரசின் சீர்திருத்தங்களின் முக்கிய கோட்பாடுகள் மாநிலங்களில் நிர்வாக அளவுகோல் உருவாக்குதல், 21ஆம் நூற்றாண்டு நிர்வாகத்தில் மேலாண்மைப் பயிற்சிகள் குடிமக்களை மையப்படுத்திய நிர்வாகம், மாநில தலைமைச் செயலகங்கள், மாவட்ட ஆட்சியர் அலுவலகங்களில் சீர்திருத்தங்கள், நிர்வாகத்தில் தொழில்நுட்பப் பயன்பாடு, தனித்துவமான கல்வி நிறுவனங்களை உருவாக்குதல் போன்ற முக்கிய விஷயங்கள் இதில் விவாதிக்கப்பட உள்ளன.
முன்னாள் அமைச்சரவை செயலாளர்கள், ஊழியர் நலன் மற்றும் பயிச்சித்துறையின் முன்னாள் செயலாளர்கள், தெரிவுசெய்யப்பட்ட ஐஐடி-கள், ஐஐஎம்-கள் ஆகியவற்றின் இயக்குனர்கள் உட்பட 15 துறை நிபுணர்கள் இதில் பங்கேற்பார்கள். டிஏஆர்பிஜி செயலர் வி.ஸ்ரீநிவாஸ், ஐஐபிஏ தலைமை இயக்குனர் டாக்டர் எஸ்.என். திரிபாதி ஆகியோரும் இந்த கூட்டத்தில் கலந்துகொள்வார்கள்.
கப்பல் போக்குவரத்து அமைச்சகம்
சென்னையிலிருந்து இலங்கை செல்லும் இந்தியாவின் முதலாவது சர்வதேச சுற்றுலா கப்பலை திரு சர்பானந்தா சோனாவால் கொடியசைத்து அனுப்பிவைத்தார்
சென்னையிலிருந்து இலங்கை செல்லும் இந்தியாவின் முதலாவது சர்வதேச சுற்றுலா கப்பல் – எம்வி எம்ப்ரஸ்-ஐ மத்திய துறைமுகங்கள், கப்பல் போக்குவரத்து, நீர்வழிப்பாதைகள் மற்றும் ஆயுஷ் துறை அமைச்சர் திரு சர்பானந்தா சோனாவால் இன்று கொடியசைத்து அனுப்பிவைத்தார்.
சென்னையில் ரூ.17.21 கோடி செலவில் கட்டப்பட்டுள்ள சர்வதேச கப்பல் சுற்றுலா முனையத்தின் தொடக்கத்தை இது குறிக்கிறது. நாட்டில் கப்பல் சுற்றுலா மற்றும் கடல்சார் வணிகத்தின் புதிய சகாப்தமாக இது இருக்கும். சுற்றுச்சூழல் தினத்தோடு இணைந்து நடைபெற்ற இந்த நிகழ்வின் போது துறைமுக அதிகாரிகளுடன் இணைந்து துறைமுக வளாகத்தில் மத்திய அமைச்சர் 2500 மரக்கன்றுகளை நட்டார்.
இந்த நிகழ்வில் பேசிய அமைச்சர் திரு சர்பானந்தா சோனாவால், சென்னை-இலங்கை இடையே முதலாவது கப்பல் சுற்றுலா தொடங்கப்பட்டுள்ள நிலையில், இந்த துறையில் புதிய அத்தியாயத்திற்கு இது வழிவகுக்கும் என்றார். குறைந்த செலவில் உலகத் தரத்திலான கப்பல் சுற்றுலா எளிதில் அனைவருக்கும் கிடைப்பது நடைமுறைக்கு வரும்போது மக்கள் சொகுசான சுற்றுலாவை அனுபவித்து பொழுதுபோக்குவார்கள் என்றும், வியத்தகு காட்சிகளைக் காண்பார்கள் என்றும் அவர் கூறினார்.
2024 ஆம் ஆண்டு வாக்கில் மேலும் 3 புதிய சர்வதேச கப்பல் சுற்றுலா முனையங்கள் செயல்பாட்டுக்கு வரும் என்று அமைச்சர் குறிப்பிட்டார். 2023-ல் 208 ஆக உள்ள சுற்றுலா கப்பல்களின் எண்ணிக்கை 2030-ல் 500 ஆக உயரும் என்றும், 2047 வாக்கில் இது 1100 ஆக இருக்கும் என்றும் அவர் கூறினார். இதை தொடர்ந்து சுற்றுலா கப்பல்களில் பயணம் செய்யும் பயணிகளின் எண்ணிக்கையும் 2030-ல் 9.5 லட்சமாகவும், 2047-ல் 37 லட்சமாகவும் அதிகரிக்கக் கூடுமென்று அமைச்சர் குறிப்பிட்டார்.
இந்த சுற்றுலா கப்பல் இலங்கையிலிருந்து சென்னை திரும்புவதற்கு முன் அந்நாட்டில் உள்ள ஹம்பன் தோட்டா, திரிகோணமலை, காங்கேசன் துறை ஆகிய துறைமுகங்கள் வழியாக எம்வி எம்ப்ரஸ் சுற்றுலா கப்பல் பயணம் செய்யும்.
கலாசாரத்துறை அமைச்சகம்
வந்தே பாரதம் நாட்டிய உத்சவத்தின் இறுதிப்போட்டி தில்லியில் 19-ம்தேதி நடக்கிறது
விடுதலையின் 75-வது ஆண்டை அமிர்தப் பெருவிழாவாகக்க்கொண்டாடும் வகையில், பாதுகாப்பு அமைச்சகமும், கலாச்சார அமைச்சகமும் சேர்ந்து மேற்கொண்டுள்ள தனித்துவமான முன்முயற்சி வந்தே பாரதம் நாட்டிய உத்சவம் ஆகும்.
இதன் இறுதிப்போட்டி, டிசம்பர் 19-ம்தேதி, தில்லி ஜவஹர்லால் நேரு மைதான அரங்கில் நடைபெறவுள்ளது. நான்கு மண்டலங்களைச் சேர்ந்த 73 குழுக்களின் 949 நடனக்கலைஞர்கள் இறுதிப்போட்டிக்கு தகுதி பெற்றுள்ளனர். இறுதி போட்டியில் வெல்பவர்கள் குடியரசு தின அணிவகுப்பில் கலந்து கொண்டு தங்கள் திறமையை வெளிப்படுத்துவதை இந்தியா மட்டுமல்லாமல் உலகமே கண்டு மகிழும்.
இந்த இறுதிப்போட்டி நிகழ்ச்சியில், கலாச்சாரம் மற்றும் வெளியுறவு துறை இணையமைச்சர் திருமதி மீனாட்சி லேகி, பாதுகாப்பு மற்றும் சுற்றுலா துறை இணையமைச்சர் திரு அஜய் பட், பிரபல நடிகர்கள் மற்றும் நடனம் மற்றும் இசை நிபுணர்கள் இலா அருண், சோவனா நாராயண், ஷிபானி காஷ்யப், சோனல் மான்சிங் உள்ளிட்டோர் கலந்து கொள்கின்றனர்.
இறுதிப்போட்டியை அதிகாரப்பூர்வ முகநூல் பக்கத்திலும், யு டியூப் சேனலிலும் நேரடியாக ஒளிபரப்ப காணலாம்
மேலும் கூடுதல் விவரங்களுக்கு ஆங்கில செய்திக்குறிப்பை காணவும்:
https://www.pib.gov.in/PressReleasePage.aspx?PRID=1782983